CELEX: 22014D0244
Language: da
Date: 2014-10-24 00:00:00
Title: Det Blandede EØS-Udvalgs afgørelse nr. 244/2014 af 24. oktober 2014 om ændring af protokol 31 til EØS-aftalen om samarbejde på særlige områder ud over de fire friheder [2015/1468]

3.9.2015   
            
            
               DA
            
            
               Den Europæiske Unions Tidende
            
            
               L 230/52
            
         DET BLANDEDE EØS-UDVALGS AFGØRELSE
   Nr. 244/2014
   af 24. oktober 2014
   om ændring af protokol 31 til EØS-aftalen om samarbejde på særlige områder ud over de fire friheder [2015/1468]
   DET BLANDEDE EØS-UDVALG HAR —
   under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 86 og 98, og
   ud fra følgende betragtninger:
   
               (1)
            
            
               Ved Det Blandede EØS-Udvalgs afgørelse nr. 157/2014 af 9. juli 2014 om ændring af protokol 31 til EØS-aftalen om samarbejde på særlige områder ud over de fire friheder [2015/92] (1) blev samarbejdet mellem de kontraherende parter i EØS-aftalen udvidet til at omfatte begrænset deltagelse i telekommunikationssektoren, der er omhandlet i Europa-Parlamentets og Rådets forordning (EU) nr. 1316/2013 af 11. december 2013 om oprettelse af Connecting Europe-faciliteten, om ændring af forordning (EU) nr. 913/2010 og om ophævelse af forordning (EF) nr. 680/2007 og (EF) nr. 67/2010 (2).
            
         
               (2)
            
            
               Det er hensigtsmæssigt at udvide samarbejdet mellem EØS-aftalens kontraherende parter til at omfatte Europa-Parlamentets og Rådets forordning (EU) nr. 283/2014 af 11. marts 2014 om retningslinjer for transeuropæiske net inden for telekommunikationsinfrastruktur og om ophævelse af beslutning nr. 1336/97/EF (3).
            
         
               (3)
            
            
               Protokol 31 til EØS-aftalen bør derfor ændres for at gøre det muligt at gennemføre dette udvidede samarbejde fra den 1. januar 2014 —
            
         VEDTAGET DENNE AFGØRELSE:
   Artikel 1
   Følgende led tilføjes i artikel 2, stk. 5, i protokol 31 til EØS-aftalen:
   
               »—
            
            
               
                  32014 R 0283: Europa-Parlamentets og Rådets forordning (EU) nr. 283/2014 af 11. marts 2014 om retningslinjer for transeuropæiske net inden for telekommunikationsinfrastruktur og om ophævelse af beslutning nr. 1336/97/EF (EUT L 86 af 21.3.2014, s. 14).«
            
         Artikel 2
   Denne afgørelse træder i kraft dagen efter, at den sidste meddelelse er indgivet, jf. EØS-aftalens artikel 103, stk. 1 (4).
   Den anvendes fra den 1. januar 2014.
   Artikel 3
   Denne afgørelse offentliggøres i Den Europæiske Unions Tidendes EØS-afsnit og EØS-tillæg.
   
      Udfærdiget i Bruxelles, den 24. oktober 2014.
      
         
            På Det Blandede EØS-Udvalgs vegne
         
         Kurt JÄGER
         
            Formand
         
      
   
   
      (1)  EUT L 15 af 22.1.2015, s. 85
   
   
      (2)  EUT L 348 af 20.12.2013, s. 129.
   
      (3)  EUT L 86 af 21.3.2014, s. 14.
   
      (4)  Ingen forfatningsmæssige krav angivet.